Den Vest-Sjællandske Avis, 1842-10-14
Tumultuariske Optrin i Hillerød. Fredag den 7de Octbr. sidstleden, da Landmilicesessionen, holdtes i Hillerød, havde noget over et Par Hundrede Mennesker, der vare indkaldte til Sessionen, samlet sig ved Middagstid paa Torvet, hvor nogle Slag, tere fra Landet falbøde Kjød. En Strid opstod imellem en af Slagterne og den øvrige Samling og havde Forstyrrelse af den offentlige Ro og Orden til Følge Den vagthavende Gadevægter og de tilstedeværende Politiebetjente, der vare i Uniform, paabøde Rolighed og Orden, men forgjeves. Den urolige Hob sluttede sig sammen, truede med Stokke mod Politiet og død dette forføie sig bort. Da Stedets Politiemester der var ved et Forhør paa Raadstuen, hvor og Landmilice-Sessionen holdtes, havde faaet Kundskab om de stedfundne Optrin, indfandt han sig ufortøvet paa Stedet, paabød Rolighed og befalede Politiebetientene at arrestere 2 af de værste Urostiftere, men disse med Kammerater gjorde Modstand, sloge en af Politiebenentene, opmuntrede hinanden til Angreb endogsaa paa Raadstuebygningen. Efter haardnakket Kamp bleve 4 af Urostifterne grebne og arresterede, og da flere af Byens Borgere indfandt sig og søgte at medvirke til Rolighedens Gjenoprettelse, opnaaedes denne, efterat endnu 3 andre af Tumultuanterne vare arresterede, saa at ialt 2 af disse hensidde i Arrest. (Da. Mordsag. Vi have i sin Tid meddeelt, at der Eiby var begaaet et tredobbelt Mord. Undersøgelsen af denne Sag blev overdraget Politieretsassessor Bruun, der senere tilligemed Lands-Over- samt Hof= og Stadsrets=Assessor Mollerup udnævntes til Medlemmer af en Commission, hvilken blev givet det Hverv at fortsætte Sagens Behandling og paadømme samme. Den er under Undersøgelserne oplyst, at Carl Larsen, tjenende hos en Hjulmand i Wensløv, har opfordre dennes Søn Christian Jensen til at være sig behjælpelig med at fravende Huusmand Niels Jørgensen paa Eiby Mark nogle Hundrededalersedler, som han, en Søn af en Pleiesøster til N. J.s Hustrue Marie, vidste, at N. J. var i Besiddelse af. Allerede ved Fastelavnstider f. A. var denne Plan opstaaet hos ham, imidlertid aftaltes det dog først om Morgenen paa Søndagen den 16de Januar d. A. med Bestemthed, mellem ham og den ovenfor nævnte Christian Jensen, at de skulde sætte sig i Besiddelse af Pengene ved at myrde Niels Jørgensen, dennes Hustrue og 11-aarige Søn Niels, der vare de eneste, som beboede deres paa Eiby Mark liggende Huus. Jfølge denne beslutning gik de samme Dags Aften, efter, under Paaskud af at ville gaae paa Jagt, at have medtaget et Gevær, til Niels Jørgensen, hvor de, efter at være indladte, foregave at være komne fra Holbek og hvor de med N. J. nøde endeel Brændeviin, hvormed denne bevertede, ligesom de ogsaa selv havde medbragt noget. Da det lakkede mod Sengetid, formaaede de N. J.,der havde tilbudt dem Natteleie hos sig, hvilket de dog afsloge, til at følge dem paa Veien, og underveis afskjød Carl Larsen Geværet paa N. J., der blev saaret i Baghovedet, dog ikke dødeligt, hvorpaa Carl Larsen med Kolben gav ham endeel Slag, hvori senere Christian Jensen ogsaa deeltog, da Geværet var gaaet itu og de saaledes hver havde faaet sit Vaaben. Efter at have overbeviist sig om, at N. J. var død, lode de ham ligge i den Grøft, i hvilken han var nedstyrtet, og begave sig atter til Huset, hvor de samlede myrdede Konen og Drengen ved at tilføie dem Slag med Stumperne af Geværet. De opbrøde derpaa Gjemmerne og deelte de forefundne Penge, 150 Rbd., mellem sig. - Commissionen har nu under 3die de paadømt Sagen, og dens Dom lyder paa, at Arrestanterne Carl Larsen og Christian Jensen bør have deres Liv forbrudt og lægges paa Steile og Hjul, samt een for begge og begge for een have at udrede 150 Rbd. i Erstatning til Huusmand Niels Jørgensens og Hustrues fælles Bo. Saa bør de og in solidum betale alle af Actionen flydende Omkostninger. - Under denne Sags Undersøgelse er det oplyst, at begge Arrestanterne have gjort sig skyldige i endeel Tyverier o. s. v., ligesom der ogsaa er reist en anden stor Tyvssag, i hvilken 43 Personer ere tiltalte Denne Sag bliver ligeledes behandlet og i sin Tid paadømt af Assessorerne Mollerup og Bruun. (Berl. Av.) Odense den 11te Octbr. Jdet Sognefoged Hans Jørgensen i Hørup tilligemed sin Karl i Torsdags forsøgte paa at overstære en ved Mærgelgravning dannet Skrænt, hændtes den beklagelige Ulykke, at de, efter forgjeves at søge foroven at faae samme til at give efter, gik underneden for at udgrave den endmere, hvorpaa hele Massen løsnedes og begrov dem Begge. Manden fandtes død paa Stedet, hvorimod Karen blev trukken levende frem, men med knuste Lemmer. Førstnævnte var en Mand i sin kraftfuldeste Alder og efterlader sig en Enke med 3 Børn. (Hemp. Av.) Gammelvraa i Vendsyssel er af Hr. Lorenzen, solgt til Hr. Schønau, tidligere Eier af Nygaard imellem Kolding og Veile, med Besætning a., for 46000 Rbd. og en Afløsningssum til Forpagteren. (Aalb. Av.)